
Text rozhodnutia
Súd: Najvyšší súd Spisová značka: 8Sžo/247/2015 Identifikačné číslo súdneho spisu: 2014200814 Dátum vydania rozhodnutia: 28. 01. 2016 Meno a priezvisko sudcu, VSÚ: JUDr. Jaroslava Fúrová ECLI: ECLI:SK:NSSR:2016:2014200814.1
Uznesenie Najvyšší súd Slovenskej republiky v právnej veci navrhovateľa: POHOTOVOSŤ, s.r.o., so sídlom Pribinova 25, Bratislava, proti odporcovi: Okresný úrad Šaľa, katastrálny odbor, so sídlom Staničná 23, Šaľa, za účasti: L., zastúpenej opatrovníkom Mgr. L., vyšším súdnym úradníkom Okresného súdu Trnava, v konaní o opravnom prostriedku proti rozhodnutiu odporcu č. V 770/2014 - 8 zo dňa 08.09.2014, o odvolaní navrhovateľa proti rozsudku Krajského súdu v Trnave č. k. 43Sp/56/2014 - 52 zo dňa 28.09.2015, jednohlasne, takto
r o z h o d o l :
Najvyšší súd Slovenskej republiky odvolacie konanie z a s t a v u j e .
Žiaden z účastníkov nemá právo na náhradu trov odvolacieho konania.
o d ô v o d n e n i e :
Napadnutým rozsudkom Krajský súd v Trnave potvrdil rozhodnutie odporcu č. V 770/2014 - 8 zo dňa 08.09.2014, ktorým zamietol návrh na vklad záložného práva zo zmluvy zo dňa 21.03.2014, ktorú uzavrel navrhovateľ ako záložný veriteľ a L. ako záložca, zastúpený splnomocnencom Pro Help - združenie občianskoprávnej pomoci, Povraznícka 18, Bratislava, zastúpená predsedom Petrom Mamojkom, podľa ktorej predmetom zriadenia záložného práva sú nehnuteľnosti nachádzajúce sa v kat. území F.. Navrhovateľovi náhradu trov konania nepriznal.
Navrhovateľ podaným odvolaním namietal správnosť rozsudku krajského súdu, ktorý podľa jeho názoru nedostatočne zistil skutkový stav veci a následne vychádzal z nesprávneho právneho posúdenia veci. Navrhol, aby odvolací súd napadnutý rozsudok zmenil tak, že zruší rozhodnutie odporcu a vec mu vráti na ďalšie konanie a súčasne zaviaže odporcu k náhrade trov konania.
Podaním doručeným Najvyššiemu súdu Slovenskej republiky dňa 26.01.2016 vzal navrhovateľ odvolanie späť a žiadal konanie zastaviť.
Podľa § 207 ods. 2, 3 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Ak sa odvolanie o ktorom nebolo rozhodnuté, vzalo späť, odvolací súd odvolacie konanie zastaví.
Keďže odvolanie bolo vzaté proti rozsudku späť skôr, ako by o ňom odvolací súd rozhodol, Najvyšší súd Slovenskej republiky ako súd odvolací (§ 10 ods. 2 O.s.p.) v súlade s § 207 ods. 3 O.s.p., odvolacie konanie zastavil.
O náhrade trov odvolacieho konania odvolací súd rozhodol tak ako je uvedené vo výroku uznesenia podľa § 224 ods. 1 O.s.p. v spojení s § 146 ods. 1 písm. c/ O.s.p., keďže konanie bolo zastavené pre späťvzatie odvolania a odvolací súd nezistil dôvod pre postup podľa § 146 ods. 2 O.s.p.
Poučenie:
Proti tomuto uzneseniu nie je prípustný opravný prostriedok.

Zdroj: KAUZIS.SK – https://www.kauzis.sk/judikatura/r/ECLI:SK:NSSR:2016:2014200814.1 (dáta aktuálne k 5. 11. 2026). Záväzné je znenie zverejnené súdom.




